
Αριθ. Υ 1238 (1) 

Σύσταση Επιτροπής για την περίθαλψη φυγάδων από την Αλβα- 


Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις της παρ. 3 του άρθρου 10 του Ν. 1558/1985 
«Κυβέρνηση και Κυβερνητικά όργανα» (Α’ 137), αποφασί¬ 
ζουμε: 

Άρθρο 1 

Συνιστάται Επιτροπή συγκροτουμένη ως εξής: 

α. Ιωάννης' Βερυβάκης, Αρχηγός Γ.Ε.Ε.Θ.Α., ως πρόε¬ 
δρος, 

β. Μιχαήλ Κουτελιδάκης, Γενικός Γραμματέας Υπουργείου 
Δημοσίας Τάξεως, 

γ. Παναγιώτης Κοντουλάκος, Γενικός Γραμματέας Υπουρ¬ 
γείου Υγείας, Πρόνοιας και Κοινωνικών Ασφαλίσεων, · 

δ. Δημήτρϊος Κόκκινος, Ειδικός Σύμβουλος Υπουργού Εξωτε¬ 
ρικών και 

ε. Γεώργιος Τόλιας, Ειδικός Σύμβουλος Υφυπουργού Εσωτε¬ 
ρικών, ως μέλη. 

Τον Πρόεδρο αναπληρώνει σε περίπτωση απουσίας ή κωλύμα¬ 
τος ο νόμιμος αναπληρωτής του. 

Ως γραμματέας ορίζεται από την Επιτροπή ένα από τα μέλη 
της ή ένας δημόσιος υπάλληλος. 

Άρθρο 2 

1. Σκοπός της Επιτροπής είναι η μελέτη και οργάνωση του συ¬ 
ντονισμού των υπηρεσιών του δημόσιου τομέα για την εφαρμογή 
της πολιτικής της Κυβερνήσεως, προς αντιμετώπιση των προ¬ 
βλημάτων που ανακύπτουν από ,την αθρόα είσοδο στη χώρα φυ¬ 
γάδων από τη Βόρειο Ήπειρο. 

2. Για την επίτευξη του σκοπού της, η Επιτροπή προβαίνει στη 

συλλογή, επεξεργασία, μελέτη και αξιολόγηση των αναγκαίων 
στοιχείων, καθώς και στη σύνταξη προτάσεων, για την αποτελε¬ 
σματική αντιμετώπιση των'προβλημάτων της προηγούμενης πα¬ 
ραγράφου. ..·.■■.·■ 

3. Οι Υπηρεσίες του Κράτους και του ευρύτερου Δημόσιου Το¬ 
μέα υποχρεούνται να παρέχουν στην Επιτροπή την συνεργασία 
των και τα αναγκαία στοιχέία τα οποία ζητούνται δια του Προέ- 

δρου της για την εκπλήρωση του σκοπού της. Επίσης η Επιτροπή 
συνεργάζεται με τους οικείους ιδιωτικούς φορείς. 

Άρθρο 3 

1. Η Επιτροπή συνέρχεται μετά από πρόσκληση του Προέδρου 
της. 

2. Στην. Επιτροπή μπορούν να μετέχουν για την υποβοήθηση 
του έργου της και δημόσιοι λειτουργοί ή υπάλληλοι του Δημόσιου 
Τομέα, καλούμενοι από τον Πρόεδρο. 

3. Ο Πρόεδρος υποβάλλει τις προτάσεις της Επιτροπής στον 
Πρωθυπουργό. Σύμφωνα με τις οδηγίες και εντολές του Πρωθυ¬ 
πουργού, η Επιτροπή προβαίνει στις αναγκαίες ενέργειες σε συ¬ 
νεργασία με τά αρμόδια κρατικά όργανα. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Ιανουάριου 1991 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 



Αριθ. 23102/Δ-31 02 (2) 

Έγκριση (εκ νέου) χρησιμοποίησης ιδιωτών - συνεργατών για 
τη συλλογή και έλεγχο ακρίβειας των στατιστικών δελτίων 
ΕΒΕ, ΕΒΕΠ και ΕΣΕΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

- -V.- 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της Γ.Γ. ΕΣΥΕ» του 
Π.Δ. 545/88 «περί οργανισμού της ΕΣΥΕ» και του Π.Δ. 
224/86 «Σύσταση Γενικής Γραμματείας ΕΣΤΕ», 

β) του άρθρου 35 παρ. 5 και 6 του Ν. 992/79 «περί Οργανώ- 
σεως των Διοικητικών Υπηρεσιών δια την εφαρμογήν της συνθή¬ 
κης προσχώρήσεως της Ελλάδος εις τας Ευρωπαϊκάς Κοινότη¬ 
τας και ρυθμίσεως συναφών θεσμικών και οργανικών θεμάτων», 
γ)τουΝ. 1558/85 «Κυβέρνηση και Κυβερνητικά Όργανα», 
δ) την απόφαση αριθ. 17760/6179/1.10.90 του Υπουργού 
ΥΠΕΘΟ περί «Μεταβίβασης δικαιώματος υπογραφής στο Γενικό 
Γραμματέα και στους Ανώτερους Υπαλλήλους της Γενικής 
Γραμματείας ΕΣΥΕ να υπογράψουν «Με Εντολή Υπουργού». 

2. Την ανάγκη χρησιμοποίησης ιδιωτών - συνεργατών για τη 
διεκπεραίωση της συλλογής και του ελέγχου των Στατιστικών 
δελτίων του Τομέα μεταποίησης. 

3. Σχετική εισήγηση της-Δ/νσης Οικονομικών Στατιστικών Α' 
της Γ.Γ. ΕΣΥΕ, αποφασίζουμε: 

1. Εγκρίνουμε την εκ νέου χρησιμοποίηση μέχρι τριάντα (30) 
ιδιωτών - συνεργατών για τη συλλογή και τον έλεγχο ακρίβειας 
των Στατιστικών Δελτίων της Ετήσιας Βιομηχανικής Έρευνας 
(ΕΒΕ), της Ετήσιας Βιομηχανικής Έρευνας Προϊόντων (ΕΒΕΠ) 
και της Ετήσιας Στατιστικής Έρευνας Ορυχείων (ΕΣΕΟ). 

2. Ο ορισμός των ιδιωτών - συνεργατών θα γίνει με απόφασή 
μας. 

3. Οι ιδιώτες - συνεργάτες θα απασχοληθούν μέχρι περατώ- 
σεως των εργασιών της συλλογής και ελέγχου τωνως άνω δελ¬ 
τίων και πάντως όχι μετά την 31.12.1991. 

4. Ο καθορισμός της αποζημίωσής τους θα γίνευμε κοινή από¬ 

φαση των Υφυπουργών Εθνικής· "Οικονομίας και Οικονομι¬ 
κών. ' 


Η απόφαση αυτή να δημοσιευθεί στην Εφημερίδά της Κυβερ- 
νήσεως. 

Αθήνα, 21 Δεκεμβρίου 1990 

; Με εντολή Υπουργού 
Ο Γενικός Γραμματέας 
ΕΜ. ΚΟΝΤΟΠΥΡΑΚΗΣ 

' -♦- 

Αριθ. 2081612/8568/0022 (3) 

Καθορισμός αποζημίωσης προσωπικού υπαίθρου του ΕΤΜΟΑ, 
σύμφωνα με το άρθρο 23 παρ. 4. του Ν. 1735/87. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩ1ΝΙ 

Έχοντας υπόψη: 

1. Τις διατάξεις του Ν.· 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις του Ν. 1266/82 «Περί των οργάνο υ της Ν^ν 
μισματικής. Πιστωτικής Πολιτικής και άλλων διατάξεων». 

3. Τις διατάξεις του Π.Δ. 611/77 «Υπαλληλικός Κώδικιις». 

4. Τις διατάξεις του Ν.Δ..65/73 «Περί δαπανών κινήσεωγ 
των τακτικών δημοσίων υπαλλήλων». 

5. Τις διατάξεις του άρθρου 20 του Ν. 1505/84 «Περί ανα¬ 
διάρθρωσης μισθολογίου προσωπικού της Δημόσιας Διοίκησης 
και άλλων συναφών διατάξεων» με το οποίο κυρώθηκαν οι αρ. 
28243/845/1984 και 95015/2615/1984 κοινές υπουργικές 
αποφάσεις «Περί ρυθμίσεων θεμάτων δαπανών κινήσεως υπαλ¬ 
λήλων του ΝΠΔΔ» και το άρθρο 13 του Ν. 1810/88 «δια τη συ¬ 
μπλήρωση και βελτίωση του Ν. 1505/84 και άλλες διατάξεις». 

6. Τις διατάξεις του άρθρου 23 του Ν. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις» καθώς και της ερμη¬ 
νευτικής αυτού εγκυκλίου του Υπουργείου Προεδρίας της Κυβέρ-. 
νησης με αριθ. ΔΙΚΠΡ/Φ2/24/10246/28.12.87. 

7. Το γεγονός ότι προσωπικό μόνιμο ή με σύμβαση εργασίας 
ιδιωτικού δικαίου του ΕΤΜΟΑ απασχολείται σε εργασίες υπαί¬ 
θρου με αυθημερόν επιστροφή ή διανυκτερεύσεις που αφορούν την 
εκτέλεση εργασιών κατασκευής ή συντήρησης μονίμων ή ημιμο- 
νίμων οδοστρωμάτων στο οδικό δίκτυο Αθηνών, Πειραιώς και 
Περιχώρων και τη συνεχή παρακολούθηση των έργων του προ¬ 
γράμματος Δημοσίων Επενδύσεων. 

8. Την ιδιαιτερότητα των παραπάνω εργασιών που είναι η συ¬ 
χνή αλλαγή του τόπου εργασίας, οι μεγάλες αποστάσεις και οι δύ¬ 
σκολες και επικίνδυνες συνθήκες εργασίας. . 

9. Την αριθμ. Υ.1140/1051173/1390/0001 κοινή από¬ 
φαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών», αποφασί¬ 
ζουμε: 

Α. Εγκρίνουμε την καταβολή αποζημίωσης στο μόνιμο και επί 
συμβάσει προσωπικό του Ειδικού Ταμείου Μονίμων Οδοστρωμά¬ 
των Αθηνών (ΕΤΜΟΑ) που απασχολείται σε εργασίες κατα¬ 
σκευής και συντήρησης μονίμων ή ημιμονίμων οδοστρωμάτων 
στο οδικό δίκτυο Αθηνών, Πειραιώς και Περιχώρων, σύμφωνα 
με την παρ. 4 του άρθρου 23 του Ν. 1735/87. 

' Β, Καθορίζουμε όπως η αποζημίωση που θα καταβάλλετα- 
για όλες τις πραγματοποιούμενες μετακινήσεις με αυθημερόν επι¬ 
στροφή είναι: 

α) Σε απόσταση μέχρι 30 χιλιομέτρων 300 δρχ. την ημέρα. 

β) Σε απόσταση πέραν των 30 χιλιομέτρων είναι ίση με την 
αντίστοιχη αποζημίωση, που ισχύει κάθε φορά, για την ημερήσια 
εκτός έδρας' αποζημίωση των τακτικών πολιτικών υπαλλή-ί 
λων. ' ν 

γ) Στους ανωτέρω υπαλλήλους καταβάλλονται και τα οδοιπο¬ 
ρικά έξοδα κατά τις κείμενες διατάξεις. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 


δ) Οι εκτός έδρας δικαιολογούμενες ημέρες είναι αυτές που 
ορίζονται,στην αρ. πρωτ. Δ16/Ό1/21/Φ6.6.1/2.1.90 από¬ 
φαση του ΥΠΕΧΩΔΕ. 

ε) Η εκκαθάριση της δαπάνης θα γίνεται σύμφωνα με τη δια¬ 
ταγή μετακίνησης της υπηρεσίας όπου έχει διατεθεί το προσω¬ 
πικό του ΕΤΜΟΑ και το ημερολόγιο κίνησης που θα υπογράφει ο 
δικαιούχος και θα θεωρεί ο Προϊστάμενος της ίδιας υπηρεσίας 
στο οποίο θα φαίνονται οι καθημερινές μετακινήσεις, η χιλιομε¬ 
τρική απόσταση του τόπου εργασίας από την έδρα της υπηρεσίας 
και τη διάθεση ή όχι υπηρεσιακού μεταφορικού μέσου. 

στ) Η απόφαση αυτή να δημοσιευθεί στην Εφημερίδα της Κυ- 
βερνήσεως και θα ισχύει από 11 Νοεμβρίου 1987, σύμφωνα με 
την παράγραφο 3 του άρθρου 23 του Ν. 1735/87. 

Αθήνα, 28 Δεκεμβρίου 1990 

ο 

- ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΕΡΙΒ/ΝΤΟΣ; ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΠΑΝ. ΔΕΛΗΜΗΤΣΟΣ Σ. ΜΑΝΟΣ 

-♦- 

Αριθ. 2073619/17215/0025 (4) 

Τροποποίηση της απόφασής μας αριθμ. 2066252/15580/ 

30.10.90 περί παροχής της εγγύησης'του Ελληνικού Δημο¬ 
σίου προς την ΕΤΒΑ για τη χρηματοδότηση μέχρι του συνολι¬ 
κού ποσού δρχ. 900.000.000 της ΑΕ «ΝΕΩΡΙΟ ΝΑΥΠΗ¬ 
ΓΕΙΑ ΣΥΡΟΥ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συνδυα¬ 
σμό με τις διατάξεις του Ν. 1266/82. 

2. Την απόφαση της τέως Νομισματικής Επιτροπής αριθμ. 

1509/1 /14;9.68 για τους κανόνες που διέπουν τις χρηματοδο¬ 
τήσεις και λοιπές τοποθετήσεις των Τραπεζών, όπως ισχύει σή¬ 
μερα. * 

3. Την απόφασή μας αριθμ. 2066252/15580/30.10.90 με 
την οποία παρασχέθηκε η εγγύηση του Ελληνικού Δημοσίου προς 
την ΕΤΒΑ για την κάλυψη χρηματοδότησής της στην ΑΕ «ΝΕΩ¬ 
ΡΙΟ ΝΑΥΠΗΓΕΙΑ ΣΥΡΟΥ» μέχρι συνολικού ποσού δρχ. 
900.000.000 για την εξόφληση τοκοχρεωλυτικών δόσεων δα¬ 
νείων,της ποσού δρχ. 600.000.000 και για την εξόφληση ληξι¬ 
προθέσμων οφειλών της προς το Δημόσιο ποσού δρχ. 
300.000.000. 

4. Την επιστολή της ΕΤΒΑ αριθμ. 18982/21.11.90 με την 
οποία ζητά το κονδύλι των δρχ. 600.000.000 να μπορεί να χρη¬ 
σιμοποιηθεί, και για την αναπλήρωση διατεθέντ'ων από την Εται¬ 
ρεία εντός του 1990 κεφαλαίων για εξόφληση οφειλών της προς 
το Δημόσιο, αποφασίζουμε: 

Τροποποιούμε την απόφασή μας αριθμ. 2066252/15580/ 

30.10.90 και εγκρίνουμε όπως η εγγύηση του Ελλ. Δημοσίου 
ισχύσεΐ' και στην περίπτωση που μέρος από το ποσό των δρχ. 
600.000.000 της χρηματοδότησης της ΕΤΒΑ προς την ΑΕ 
«ΝΕΩΡΙΟ ΝΑΥΠΗΓΕΙΑ ΣΥΡΟΥ» χρησιμοποιηθεί για την ανα¬ 
πλήρωση διατεθέντων από αυτή εντός του 1990 ισόποσων κεφα¬ 
λαίων για εξόφληση οφειλών της προς το Δημόσιο. 

Κατά τα λοιπά ισχύει η απόφασή μας αριθμ. 2066252/ 
15580/30.10.90 όπως έχει. 


Αθήνα, 24 Δεκεμβρίου 1990 

Ο ΥΠΟΥΡΓΟΣ 


ΙΩΑΝΝΗΣ ΠΑΛΑΙΟΚΡΑΣΣΑΣ 


-♦- 

Αριθ. 2080244/18501/0025 (5) 

Παροχή της εγγύησης του Ελληνικού Δημοσίου στην Ευρωπαϊκή 
Τράπεζα Επενδύσεων για κάλυψη δανείου της σε συνάλλαγμα 
στη Δημοσία Επιχείρηση Ηλεκτρισμού (ΔΕΗ) μέχρι ποσού 
ισοτίμου δρχ. 6.000 εκατ. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

. 1. Τις διατάξεις του Α.Ν. 747/1945 και της παρ.;7·του άρθρ. 
μόνου του Α.Ν. 9/1967 σε συνδυασμό με τις όμοιες της παρ. 2 
του άρθρου 8 του Ν. 1266/82. 

2. Τις διατάξεις του άρθρου 2 του Ν. 1307/82 σχετικά με την 
κάλυψη από το Ελληνικό Δημόσιο του συναλλαγματικού κινδύνου 
των δανείων που χορηγούνται από τις Ευρωπαϊκές Κοινότητες ή 
ΟργαΛσμούς Κοινοτήτων προς Τράπεζες που λειτουργούν στην 
Ελλάδα ή Ελληνικά Νομικά Πρόσωπα Δημοσίου Δικαίου. 

3. Την απόφαση της ΕΝΠΘ της Τράπεζας της Ελλάδος αριθμ. 
459/9/5.11.90. 

4. Την απόφαση της τέως Νομισματικής Επιτροπής αριθμ. 
294/30/11.12.80 που αναφέρεται στην ανάληψη και στον 

" τρόπο κάλυψης από το Ελληνικό Δημόσιο της διαφοράς που προ¬ 
κύπτει από τη μεταβολή των συναλλαγματικών ισοτιμιών και 
την πορεία εξυπηρέτησης.τών χορηγουμένων δανείων από την 
Ευρωπαϊκή Τράπεζα Επενδύσεων σε Ελληνικές Τράπεζες, Δημό¬ 
σιες και ιδιωτικές Επιχειρήσεις και Οργανισμούς. 

5. Την Πράξη του Υπουργικού Συμβουλίου αριθμ. 157/ 

19.12.90 με την οποία εγκρίνεται: α) η δανειόδότηση της ΔΕΗ 
από την Ευρωπαϊκή Τράπεζα Επενδύσεων, σε συνάλλαγμα μέχρι 
του ισοτίμου των δρχ. 6.000 εκατ. για τη χρηματοδότηση έργων 
Διανομής και β) η ανάληψη από το Ελληνικό Δημόσιο του συναλ¬ 
λαγματικού κινδύνου του εν λόγω δανείου. 

6. Την απόφαση του ΔΣ τη ΔΕΗ αριθμ. 370/20.11.90 με 
την οποία εγκρίνεται η ανωτέρω δανειοδότησή της. 

7. Το έγγραφο της ΔΕΗ αριθμ. 12391/20.12.90 με το οποίο 
ζητά την εγγύηση του Δημοσίου για την κάλυψη του ανωτέρω 
δανείου. 

8. Το έγγραφο τόϋ'Υπουργείου Εθνικής Οικονομίας Γεν. 
Γραμ. ΔΕΚΟ αριθμ. 3291/21.11.1990, αποφασίζουμε: 

Παρέχουμε την εγγύηση του Ελληνικού Δημοσίου στην Ευρω¬ 
παϊκή Τράπεζα Επενδύσεων για τη μεταξύ αυτής και της Δημο¬ 
σίας Επιχείρησης Ηλεκτρισμού (ΔΕΗ) σύναψη δανείου σε συνάλ¬ 
λαγμα μέχρι ποσού ισοτίμου δρχ. έξι δισεκατομμυρίων 
(6.000.000.000) για τη χρηματοδότηση μέρους του κόστους 
κατασκευής προγράμματος της για έργα Διανομής. 

Με την απόφαση αυτή, αναλαμβάνουμε την υποχρέωση να κα- 
λύψουμε τις υποχρεώσεις της δανειολήπτριας Τράπεζας που θα 
απορρέουν από τη σύμβαση εγγύησης που θα υπογραφεί απ ? ευ¬ 
θείας μεταξύ του Ελληνικού Δημοσίου και της ανωτέρω δανεί- 
στριας Τράπεζας. 

Επίσης με την απόφασή μας αυτή, παρέχουμε την εγγύηση 
του Ελληνικού Δημοσίου στην Τράπεζα της Ελλάδος για την 
πλήρη κάλυψη οποιασδήποτε επιβάρυνσής της από τη σύναψη 
μέχρι την εξόφληση του ανωτέρω δανείου από ενδεχόμενη μετα¬ 
βολή των συν/κών ισοτιμιών μεταξύ της.ημέρας εκχώρησης του 
συναλ/τος στην Τράπεζα αυτή που θα προέρχεται από το δάνειο 
και της ημέρας της πώλησής του στη ΔΕΗ και. την εξουσιοδο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τούμε να χρεώνει με οποιανδήποτε επιβάρυνση από συναλλαγμα- 
τική.διαφορά το σχετικό λογαριασμό 8430 που έχει δημιουργη- 
θεί με την απόφαση της τέως Νομισματικής Επιτροπής αριθμ. 
294/30/11.12.80 παρ. III και ο οποίος λογαριασμός με την 
φροντίδα της ίδιας Τράπεζας θα πιστώνεται με τα οριζόμενα στην 
παρ. ΙΙ/Ια της απόφασης αυτής ποσά.υπέρ του Ελληνικού Δημο¬ 
σίου που υποχρεούται να καταβάλει η ΔΕΗ. 

Στην περίπτωση που το πιστωτικό υπόλοιπο του ανωτέρω 
λογ/σμού δεν επαρκεί για την κάλυψη της προαναφερόμενης συ¬ 
ναλλαγματικής διαφοράς, εξουσιοδοτείται από τώρα ανέκκλητα 
η Τράπεζα της Ελλάδος να χρεώνει με τα προς το σκοπό αυτό 
αναγκαιούνται χρηματικά ποσά το λογ/σμό του Δημοσίου Νο 
200 «Συγκέντρωσις Εισπράξεων και Πληρωμών» και να γνω¬ 
στοποιεί τις χρεώσεις αυτές στο ΓΛΚ α) Δ25-Β και β) Δ23-Γ 
και στο Υπουργείο Εθν. Οικονομίας (Δ/νση Προγράμματος Δη¬ 
μοσίων Επενδύσεων) που θα φροντίζει για την απόδοση των πο¬ 
σών των χρεώσεων αυτών σε πίστωση του εν λόγω λογ/σμού. 

Η Ευρωπαϊκή Τράπεζ'α Επενδύσεων παρακαλείται να μας 
στείλει θεωρημένο αντίγραφο της σύμβασης του δανείου. 

Καθορίζουμε προμήθεια υπέρ του Δημοσίου 1 % για την παρε¬ 
χόμενη εγγύησή του, η οποία θα υπολογίζεται και θα αποδίδεται 
σ’ αυτό από τη ΔΕΗ σύμφωνα με τα οριζόμενα στα έγγραφά μας 
98346/2944/8.8.79 και 121545/1786/6.11.79 που ισχύ¬ 
ουν για τα δάνεια εσωτερικού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Δεκεμβρίου 1990 

Ο, ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 
'-♦- 

Αριθ. 2075869/17.701/0025 (6) 

Τροποποίηση της εγγύησης του Δημοσίου που παρασχέθηκε με 

την απόφασή μας αριθμ. 2043091/10562/14.9.90 στην 
' Ευρωπαϊκή Τράπεζα Επενδύσεων, για κάλυψη δανείου της σε 

συνάλλαγμα στην ΕΤΕΒΑ ποσού ισοτίμου δρχ. 3.000 εκατ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967, του άρ¬ 
θρου 8 του Ν. 1266/1982 και του άρθρου 2 του Ν. 1307/82. 

2. Την^απόφασή μας αριθμ. 2043091/10562/14.9.90 με 
την οποία παρασχέθηκε η εγγύηση, του Ελληνικού Δημοσίου στην 
Ευρωπαϊκή Τράπεζα Επενδύσεων για τη μεταξύ αυτής και της 

: Εθνικής Τράπεζας Επενδύσεων Βιομηχανικής Αναπτύξεως, σύ- 
. ναψη δανείου σε συνάλλαγμα ποσού ισοτίμου δρχ. 3.000 εκατ. 
για τη χρηματοδότηση επενδύσεων μικρομεσαίων επιχειρή¬ 
σεων. 

3. Την απόφαση της Επιτροπής Νομισματικών και Πιστωτι¬ 
κών Θεμάτων με αριθμ. 459/1/5.11.90 με την οποία τροπο¬ 
ποιείται η υπ’ αριθμ. 1767/13.7.90 ΠΔ/ΤΕ ως προς το επιτό¬ 
κιο. 

4. Το έγγραφο της ΕΤΕΒΑ με αριθμό 3614/30.11.90, σχε¬ 
τικά με το εν λόγω θέμα, αποφασίζουμε: 

Τροποποιούμε την απόφασή μας αριθμ. 2043091/10562/ 

14.9.90 που αναφέρεται στο σκεπτικό της παρούσας ως προς το 
επιτόκιο σύμφωνα με τα αναφερόμενα στην υπ’ αριθμόν 459/1/ 

5.11.90 απόφαση της Επιτροπής των Νομισματικών και Πιστω-. 
τικών Θεμάτων. 

Κατά τα λοιπά ισχύει η απόφασή μας αριθμ. 2043091/ 
10562/14.9.90 όπως έχει. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 24 Δεκεμβρίου 1990 

Ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 


Αρι θ. 396983 (7) 

Καθορισμός αριθμού προσώπων που θα απασχοληθούν στο 

Υπουργείο Γεωργίας με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Του άρθρου 15 τού Ν. 1735/87 «Προσλήψεις στο Δημόσιο 
Τομέα κ.λ.π.». 

3. Την αριθ. Υ. 1081/18.5.90 απόφαση Πρωθυπουργού 
«ορισμός αρμοδιοτήτων του Αναπληρωτή Υπουργού Γεωργίας, 
Παναγιώτη Χατζηνικολάου». 

4. Τις εξαιρετικές ανάγκες του Υπ. Γεωργίας σε προσωπικό 
για την εκτέλεση της μελέτης επίβλεψη κατασκευής και παραλα¬ 
βής ενός ερευνητικού αλιευτικού σκάφους, στα πλαίσια των ΜΟΠ 
Αττικής. 

5. Το γεγονός ότι το ανωτέρω έργο δεν ανάγεται στο κύκλο 
των καθηκόντων των υπαλλήλων του Υπουργείου γιατί δεν υπη¬ 
ρετεί προσωπικό με τα προσόντα που αναγράφονται κατωτέρω, 
αποφασίζουμε: 

1. Καθορίζουμε τον αριθμό προσώπων που θα απασχοληθεί 
στο Υπουργείο Γεωργίας με σύμβαση μίσθωσης έργου σε ένα (1) 
άτομο. 

2. Το έργο που θα εκτελέσει το άτομο αυτό θα είναι «η παρακο¬ 

λούθηση εκτέλεσης της μελέτης, επίβλεψη της κατασκευής ενός 
ερευνητικού αλιευτικού σκάφους και παραλαβής αυτού για τις 
ανάγκες του Υπουργείου Γεωργίας». - 

3. Το ανωτέρω έργο θα ανατεθεί σε ειδικό επιστήμονα με πτυ¬ 
χίο ναυπηγού, διδακτορικό δίπλωμα και να διαθέτει εμπειρία 
στην μελέτη και επίβλεψη παρόμοιων έργων. 

4. Το έργο αυτό θα εκτελεσθεί σε χρονικό διάστημα μέχρι δώ¬ 
δεκα (12) μηνών και με τους ειδικότερους όρους που θα περιλη- 
φθούν στην οικεία σύμβαση για την υπογραφή της οποίας εξου¬ 
σιοδοτείται ο Γενικός Γραμματέας του Υπ. Γεωργίας. 

5. Το συνολικό ποσό αμοιβής που θα καταβληθεί για την εκτέ¬ 
λεση του ανωτέρω έργου θα ανέρχεται στο ποσό των^δύο εκατ; 
πεντακοσίων χιλιάδων (2.500.000) δρχ. 

Το ποσό αυτό θα καταβληθεί τμηματικά, ανάλογα με την πρό¬ 
οδο του έργου και η σχετική δαπάνη θα βαρύνει τις πιστώσεις τοι 
προγράμματος δημοσίων επενδύσεων έργο 8986501 (ΣΑΕ 
086/2/1991 και 1992). 

6. Το έργο αυτό θα εκτελεσθεί στην Αθήνα ή σε άλλη περιοχτ 
ανάλογα με την έδρα της αναδόχου εταιρείας. 

Η παροχή οδηγιών κατά την διεξαγωγή της εκτέλεσής του και 
η παρακολούθησή του θα γίνεται από τη Δ/νση Θαλάσσιας 
Αλιείας. ' 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 28 Δεκεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΓΕΩΡΓΙΑΣ 

Μ. ΕΒΕΡΤ ΠΑΝ. ΧΑΤΖΗΝΙΚΟΛΑΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


\ρι8. 49210 (8) 

λειτουργία των Προπαρασκευαστικών Τμημάτων της Κρατικής 
Σχολής Ορχηστικής Τέχνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το άρθρο 16 παρ. 2 του Ν. 342/1976 «Περί Οργανισμού 
της Κρατικής Σχολής Ορχηστικής Τέχνης (ΦΕΚ 138/Α/ 
9.6.76)». 

3. Το υπ’ αριθ. 174/15.11.90 πρακτικό του Δ.Σ. της Κρατι¬ 
κής Σχολής Ορχηστικής Τέχνης, αποφασίζουμε: 

Καθορίζουμε τις λεπτομέρειες λειτουργίας των προπαρα¬ 
σκευαστικών τμημάτων που συνιστώνται με το άρθρο 16 του Ν. 
342/1976 στην Κρατική Σχολή Ορχηστικής Τέχνης ως εξής: 

Άρθρο 1 

Ευτραφές 

Αιτήσεις των γονέων ή κηδεμόνων των παιδιών για τη συμμε¬ 
τοχή τους στις εισαγωγικές εξετάσεις των προπαρασκευαστικών 
τμημάτων θα υποβάλλονται στα γραφεία της Σχολής μέχρι της 
30 Απριλίου κάθε χρόνου. 

Εντός του διμήνου Μαΐου - Ιουνίου θα γίνεται δοκιμαστική εξέ¬ 
ταση των υποψηφίων από επιτροπή που θα αποτελείται από Κα¬ 
θηγητές των Τεχνικών μαθημάτων της Σχολής, η οποία θα συ¬ 
γκροτείται με απόφαση του Διοικητικού Συμβουλίου αυτής. 

Στη συνέχεια οι επιτυχόντες θα εγγράφονται στα προπαρα¬ 
σκευαστικά τμήματα, αφού προηγουμένως διαπιστωθεί η υγεία 
και η αρτιμέλεια αυτών από τον καθηγητή που διδάσκει στα 
επαγγελματικά τμήματα της Σχολής το μάθημα της Ανατομίας. 

Άρθρο 2 

Εξεταστέα μαθήματα 

Για την εισαγωγή των παιδιών στα προπαρασκευαστικά τμή¬ 
ματα τα εξεταστέα μαθήματα θα είναι γενικώς εκ της κάτωθι 
ύλης: 

1. Γ υμναστικής - Κινησιολογίας 

2. Χορού (Ορχήσεως - Μπαλλέτου) 

3. Ρυθμικές και Μουσικές ασκήσεις. (Η εξέταση δεν θα αφορά 
τις γνώσεις του εξεταζόμενου; αλλά τη φυσική του ροπή και ευκο¬ 
λία στο κεφάλαιο σωματικές - χορευτικές και μουσικές ευκολίες). 

Άρθρο 3 

Διάρκεια Σπουδών 

Οι Σπουδές των προπαρασκευαστικών τμημάτων θα διαρκούν 
μέχρις ότου τα παιδιά αποφοιτήσουν από το Λύκειο. 

Άρθρο 4 
Σχολικό έτος 

Το Σχολικό έτος θα αρχίζει την 1η Σεπτεμβρίου και θα τελειώ¬ 
νει στις 30 Ιουνίου του επομένου έτους. 

Άρθρο 5 

Εξεταστικές περίοδοι 

Οι εξεταστικές περίοδοι, για τον έλεγχο της προόδου των φοι- 
τούντων στα προπαρασκευαστικά τμήματα, γίνονται τον Φε¬ 
βρουάριο και τον Ιούνιο για κάθε σχολικό έτος. 

Κατ’ αυτές το Διοικητικό Συμβούλιο της Σχολής θα μπορεί, 
κατόπιν αιτιολογημένης προτάσεως της Διευθύνσεως, να διαγρά¬ 


ψει αυτούς που κρίθηκαν ως ακατάλληλοι. 

Οι εξετάσεις προόδου θα ενεργούνται ενώπιον της εξεταστικής 
επιτροπής που συγκροτείται σύμφωνα με το Νόμο. 

Άρθρο 6 
Διδακτέα ύλη 

Τα μαθήματα που θα διδάσκονται στα προπαρασκευαστικά 
τμήματα θα περιλαμβάνουν: Γυμναστική - Κινησιολογία, Μπαλ- 
λέτο, Τεχνική Ορχηστικής, Ρυθμική και Μουσικοκινητική 
αγωγή. ' . 

Η διδακτέα ύλη θα καθορίζεται για κάθε σχολικό έτος από τον 
Διευθυντή της Σχολής σε συνεργασία με το Σύλλογο Καθηγητών 
της Σχολής. 

Άρθρο 7 

Καθήκοντα μαθητών 

Οι μαθητές των προπαρασκευαστικών τμημάτων υποχρεού- 
νται: 

1. Να φοιτούν τις ώρες του προγράμματος. 

2. Να συμμετέχουν με ενδιαφέρον στα μαθήματα και 

3. Να συμμετέχουν στις παραστάσεις της Σχολής, όταν ,τους 
ζητηθεί. 

Απουσίες επιτρέπονται μόνο για σοβαρούς λόγους υγείας και 
για ορισμένο χρόνο, δηλ. μέχρι 20 ώρες, πέραν αυτών ο μαθητής 
θα διαγράφεται από τη Σχολή. 

Τέλος ο μαθητής είναι υποχρεωμένος να υπακούει στον κανο¬ 
νισμό της Σχολής. 

Άρθρο 8 
Φοίτηση δωρεάν 

Η φοίτηση στα προπαρασκευαστικά τμήματα της Κρατικής 
Σχολής Ορχηστικής Τέχνης παρέχεται δωρεάν από το Κράτος 
και οι μαθητές δεν έχουν υποχρέωση να καταβάλλουν δίδακτρα, 
ούτε τέλη εγγραφής. 

Άρθρο 9 

Διδακτικό προσωπικό 

Η διδασκαλία των μαθημάτων των προπαρασκευαστικών 
τμημάτων γίνεται από τους Καθηγητές των μαθημάτων της 
Σχολής. 

Άρθρο 10 

Η υπ’ αριθμ. 57810/29.10.1976 υπουργική απόφαση «περί 
λειτουργίας της προκαταρκτικής τάξεως της Κρατικής Σχολής 
Ορχηστικής Τέχνης» παύει ισχύουσα από την ημερομηνία ισχύος 
της παρούσης απόφασης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 28 Δεκεμβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
--♦- 

Αριθ. ΤΤΠΟ/ΔΙΛΑΠ/Γ/3146/55227 (9) 

Χαρακτηρισμός ως ιστορικού διατηρητέου μνημείου του κτιρίου 
ιδ. Σοφίας Μπαρού, στο Ρίο - Βερναδέϊκα Πατρών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Ορ- 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


γάνων» που δημοσιεύθηκε στο ΦΕΚ 137/τ. Α'/26.7.85. 

*β) Του άρθρου 52 του Ν. 5351/ϊ932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/77 «Περί Οργανισμού του ΥΠΠΕ». 

ε) Την Π.Α.Τ./1021/20.4.90 «περί καθορισμού αρμοδιοτή¬ 
των της Αναπληρωτού Υπουργού Πολιτισμού Α. Ψαρούδα - 
Μπενάκη» (ΦΕΚ 286/τ. Β'/20.4.90). και την Υ.Α. ΥΠΠΟ/ 
ΓΝΟΣ/23033/1.6.90 (ΦΕΚ 347/τ.Β’/7.6.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΙΙΕ-ΥΧΟΠ». 

3: Όλα τα στοιχεία του φακέλλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 15/1Ε10.90, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο, 
ιδιοκτησίας Σοφίας Μπαρού στο Ρίο - Βερναδέϊκα Πατρών, διότι 
αποτελεί χαρακτηριστικό δείγμα έπαυλης με αρχιτεκτονική του 
μεσσοπολέμου και νεοκλασσικίζοντα μορφολογικά στοιχεία με 
προεξέχοντα «έρκερ» στις όψεις, με ιδιαίτερη τυπολογία. 

Η απόφαση αυτή να δημοσιευθεί στην. Εφημερίδα της Κυβερ- 
νήσεως. 

Αθήνα, 22 Νοεμβρίου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 


- 4 - 

Αριθ. 2231.1/18/90 (10) 


Συγκρότηση Πειθαρχικών Συμβουλίων Εμπορικού Ναυτικού για 
το χρονικό διάστημα από 1.1.1991 μέχρι 31.12.1991. 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ και 47 του Π.Δ. 259/1988 «Οργανι¬ 
σμός ΥΕΝ» (ΦΕΚ 117/3.6.88). 

2. Το-Π,Δ. 861/1979 «Περί Πειθαρχικών Συμβουλίων Ε.Ν. 
και της ενώπιον αυτών διαδικασίας» (ΦΕΚ 246 Α/1.11.1979) 
όπως αυτό τροποποιήθηκε με το Π.Δ. 579/89 (ΦΕΚ Α 246/ 
20.12.89) και ισχύει σήμερα. 

3. Το αριθμ. Φ. 400/217454/Σ 550/31.10.1990 έγγραφο 
ΓΕΕΘΑ/Δ/νση ΔΙΚΑΣΤΙΚΟΥ ΝΟΜΟΘΕΤΙΚΟΥ. 

4. Το Ε. 082029 Β/11.90 ΣΗΜΑ ΓΕΝ. 

5. Τις σχετικές.προτάσεις των Ναυτεργατικών Οργανώσεων,. 
αποφασίζουμε: 

Συγκροτούμε τα Πειθαρχικά Συμβούλια Εμπορικού Ναυτικού 
για το χρονικό διάστημα από 1.1.1991 μέχρι 31.12.1991 ως 
κατωτέρω: . 

1. ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ ΕΜΠΟ¬ 
ΡΙΚΟΥ ΝΑΥΤΙΚΟΥ 
Α’ ΣΥΝΘΕΣΗ 

ΤΑΚΤΙΚΑ ΜΕΛΗ: 

α) Πλοίαρχος Λ.Σ. ΚΑΝΑΚΗΣ Γ. Πρόεδρος 
β) Πλωτάρχης Α. ΓΚΙΟΚΑΣ Π.Ν. 

γ) Δικαστικός Σύμβουλος Γ’ (Τχης) ΜΑΚΡΟΠΟΥΛΟΣ Θεο¬ 
φάνης 

δ) Πλοίαρχος Α' Ε.Ν. ΑΒΔΕΛΑΣ Γρηγόριος 
ε) Μηχανικός Α' Ε.Ν. ΚΟΥΤΣΟΥΚΟΣ Δημήτριος 
στ) Ραδ/τής Α' Ε.Ν. ΠΟΛΙΤΗΣ Κων/νος 
Γραμματέας Υποπ/ρχος Λ.Σ. ΝΙΤΗΣ Ευάγγελος. 
ΑΝΑΠΛΗΡΩΜΑΤΙΚΑ ΜΕΛΗ: 

α) Πλοίαρχος Λ.Σ. ΡΑΦΑΗΛΟΒΙΤΣ Νικόλαος Πρόεδρος 
β) Πλωτάρχης Δ. ΛΙΒΑΝΟΣ Π.Ν. 

γ) Βοηθός Δικαστικός Σύμβουλος Α (Λγός) ΚΑΣΤΑΝΗΣ Θε¬ 
όδωρος ' 


δ) Πλοίαρχος Α' Ε.Ν. ΚΟΥΝΟΥΠΑΣ Γεώργιος και ΛΑ- 
ΜΠΡΙΝΟΣ Εμμανουήλ 

ε) Μηχανικός Α' Ε.Ν. ΚΟΝΤΑΚΟΣ Χαράλαμπος 
στ) Ραδ/τής Α' Ε.Ν. ΜΠΑΛΤΣΑΒΙΑΣ Γεώργιος 
Γραμματέας Ανθ/ρχος Λ.Σ. ΘΥΜΗΣ Γεώργιος. 

Β' ΣΥΝΘΕΣΗ 

ΤΑΚΤΙΚΑ ΜΕΛΗ: 

α) Πλοίαρχος Λ.Σ. ΚΑΝΑΚΗΣ Γ. Πρόεδρος 
β) Πλωτάρχης I. ΣΑΚΕΛΛΑΡΙΟΥ Π.Ν. 
γ) Βοηθός Δικαστικός Σύμβουλος Α’ (Λγός) ΚΟΝΤΑΞΑΚΗΣ 
Ευάγγελος 

δ) Πλοίαρχος Α' Ε.Ν. ΑΝΔΡΙΩΤΗΣ Κων/νος 
ε) Μηχανικός Α' Ε.Ν. ΤΣΟΥΤΣΟΥΛΗΣ Παναγιώ-ίης 
στ) Ραδ/τής Α' Ε.Ν. ΚΛΙΤΣΙΔΗΣ Νικόλαος 
Γραμματέας Ανθ/ρχος Λ.Σ. ΚΩΣΤΟΠΟΥΛΟΣ Αθανάσιος 
ΑΝΑΠΛΗΡΩΜΑΤΙΚΑ ΜΕΛΗ: 

α) Πλοίαρχος Λ.Σ. ΓΡΗΓΟΡΑΚΟΣ Ευάγγελος Πρόεδρος 
β) Πλωτάρχης I. ΣΒΑΡΝΙΑΣ Π.Ν. 
γ) Βοηθός Δικαστικός Σύμβουλος Α (Λγός) ΙΑΤΡΙΔΗΣ Νικό¬ 
λαος 

δ) Πλοίαρχος Α' Ε.Ν. ΒΑΡΙΝΟΣ Αθανάσιος 
ε) Μηχανικός Α' Ε.Ν. ΑΝΤΩΝΙΟΥ Νικόλαος 
στ) Ραδ/τής Α' Ε.Ν. ΜΑΝΟΣ Αντώνιος 
Γραμματέας Σημ/ρχος Λ.Σ. ΔΡΑΚΟΥΛΙΝΑΚΟΣ Νικό¬ 
λαος 

2. ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ 

ΕΜΠΟΡΙΚΟΥ ΝΑΥΤΙΚΟΥ 
ΤΑΚΤΙΚΑ ΜΕΛΗ: 

α) Αρχ/ρχος Λ.Σ. ΣΙΑΤΕΡΛΗΣ Ιωάννης Πρόεδρος 
β) Αντιπ/ρχος Γ. ΦΟΥΣΙΑΝΗΣ Π.Ν. 
γ) Δικαστικός Σύμβουλος Β’ (Ανχης) ΒΑΣΙΛΑΚΑΚΗΣ Εμ¬ 
μανουήλ 

δ) Πλοίαρχος Ε.Ν. ΛΥΜΠΕΡΗΣ Γεώργιος 
ε) Μηχανικός Α' Ε.Ν. ΠΑΓΩΝΗΣ Κώστας 
στ) Ραδ/τής Α’ Ε.Ν. ΡΟΖΑΚΗΣ Αθανάσιος 
Γραμματέας Υποπ/ρχος Λ.Σ. ΛΑΓΙΟΣ Πέτρος. 
ΑΝΑΠΛΗΡΩΜΑΤΙΚΑ ΜΕΛΗ: 

α) Αρχ/ρχος Λ.Σ. ΠΑΠΑΓΙΑΝΝΗΣ Βασίλειος Πρόεδρος 
β) Αντ/ρχος Δ. ΠΑΠΑΔΙΑΜΑΝΤΟΠΟΥΛΟΣ Π.Ν. 
γ) Δικαστικός Σύμβουλος Β' (Ανχης) ΓΚΟΛΕΜΗΣ Μιχαήλ 
δ) Πλοίαρχος Α' Ε.Ν. ΣΠΙΘΟΓΤΑΝΝΗΣ Γεώργιος και 
ΤΣΟΥΡΑΣ Ιωάννης 

ε) Μηχανικός Α' Ε.Ν. ΒΡΑΝΑΣ Γεώργιος 
στ) Ραδ/τής Α’ Ε.Ν. ΒΡΑΚΑΣ Γεώργιος 
Γραμματέας Σημ/ρος Λ.Σ. ΠΕΤΡΟΠΟΥΛΟΣ X. 

3. Η αντικατάσταση των μελών του Συμβουλίου κατά τη διάρ¬ 
κεια της θητείας των είναι δυνατή μόνο λόγω απομάκρυνσής τους 
από την περιοχή Αθηνών και Πειραιά ή λόγω ασθένειας που 
εμποδίζει διαρκώς την συμμετοχή τους στο Συμβούλιο (παρ. 2 
του άρθρου 4 του Π.Δ. 861/1979). 

4. Η αναπλήρωση των Προέδρων και των τακτικών μελών 
από τους αναπληρωτές Προέδρους και τα αναπληρωματικά 
μέλη, επιτρέπεται μόνο όταν λόγω Υπηρεσιακού κωλύματος ή 
άλλου σοβαρού λόγου δεν είναι δυνατή η συμμετοχή τους σε κά¬ 
ποια συνεδρίαση. Στην περίπτωση αυτή, τα μέλη που δεν δύνα- 
νται να συμμετάσχουν στην συνεδρίαση πρέπει να ενημερώνουν 
έγκαιρα τον Πρόεδρο, τα αναπληρωματικά μέλη που θα τους 
αντικαταστήσουν και την Γραμματεία. Ωσαύτως ο εμποδιζόμε¬ 
νος Πρόεδρος πρέπει να ενημερώνει έγκαιρα τον αναπληρωμα¬ 
τικό Πρόεδρο και τον Δ/ντή Ναυτικής Εργασίας Υ.Ε.Ν. 

Επίσης στο Πρωτοβάθμιο Συμβούλιο είναι δυνατή η αναπλή¬ 
ρωση τακτικών και αναπληρωματικών μελών της Α' Σύνθεσης 
με τακτικά ή αναπληρωματικά μέλη της Β’ Σύνθεσης και αντί¬ 
στροφα. 

5. Τα Πειθαρχικά "Συμβούλια Ε.Ν. συνεδριάζουν στον Πειραιά 
στην οδό II Μεραρχίας 18 στον 7ο όροφο σε χρόνο που θα καθορί- 
σει’η.Υπηρεσία και που θα κοινοποιηθεί έγκαιρα. 

Η απόφαση : αυτή να δημοσιευθεί στην Εφημερίδα της Κυβερ- 
νήσεως. 

Πειραιάς. 27 Δεκεμβρίου 1990 

0 ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦-- 

Αριθ. Λ16β/015/846/Β) (11) 

Πρόσληψη προσωπικού με σύμβαση εργασίας για απρόβλεπτες 
και επείγουσες ανάγκες. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρ. 59 του ΠΔ 410/88 αναφορικά με 
τη διαδικασία πρόσληψης προσωπικού με σύμβαση εργασίας για 
την αντιμετώπιση απρόβλεπτων και επειγουσών αναγκών. 

2. Την 154/19.12.1990 Πράξη της Επιτροπής Υπουργών 
για έγκριση πρόσληψης προσωπικού. 

3. Εξ·προτάσεις των αρμόδιων για την εκτέλεση απολογιστι¬ 
κών εργασιών Υπηρεσιών και 

4. Το γεγονός ότι λόγω των καιρικών συνθηκών δημιουργού- 
νται προβλήματα σε αρκετά σημεία του οδικού δικτύου με άμεσο 
κίνδυνο της ζωής και περιουσίας των διακινουμένων, ότι για την 
αντιμετώπιση της κατάστασης απαιτείται η σύσταση συνεργείων 
ή περαιτέρω ενίσχυση με το κατάλληλο εργατοτεχνικό και βοη¬ 
θητικό προσωπικό και τέλος ότι στην παρούσα φάση η μόνη δυ¬ 
νατή λύση' είναι η πρόσληψη προσωπικού για απρόβλεπτες και 


επείγουσες ανάγκες, δυνατότητα άλλωστε, που έχει άμεση σχέση 
με τις πραγματικές υπηρεσιακές ανάγκες. 1 

5) Την υπ’ αρ. Υ 1052/90 όπως τροποποιήθηκε με την Υ 
1087/90 απόφαση του Πρωθυπουργού περί καθορισμού αρμο¬ 
διοτήτων του Αναπλ. Υπουργού ΠΕ.ΧΩ.Δ.Ε., αποφασίζουμε: 

α) Διαπιστώνουμε το απρόβλεπτο και επείγον της ανάγκης σύ¬ 
στασης ή περαιτέρω ενίσχυσης συνεργείων συντήρησης του οδι- ' 
κού δικτύου της χώρας και συναφών προς τη συντήρηση απολο¬ 
γιστικών εργασιών για την αντιμετώπιση της κατάστασης που 
δημιουργείται από τις χειμερινές καιρικές συνθήκες* όπως βρο¬ 
χοπτώσεις, χιονοπτώσεις, παγετοί κ.λ.π. και προκαλούν προβλή¬ 
ματα στην ομαλή βατότητα των οδών με άμεσο κίνδυνο της ζωής 
και περιουσίας των χρηστών. 

β) Ο αριθμός του αναγκαιούντος βοηθητικού και εργατοτεχνι- 
κού προσωπικού, που θα συστήσει νέα συνεργεία ή θα ενισχύσει τα 
υπάρχοντα για την αντιμετώπιση της κατάστασης ορίζεται μέχρι 
ογδόντα (80) για όλη τη χώρα με διάρκεια απασχόλησης μέχρι 
τρεις (3) μήνες και από την ημερομηνία που θα διατίθεται το ανα¬ 
γκαίο προσωπικό στην κάθε Υπηρεσία. 

γ) Με απόφαση του Γενικού Γραμματέα της Γενικής Γραμμα- 
τείας Δημοσίων Έργων θα γίνεται κάθε φορά και για κάθε Υπη-' 
ρεσία ανάλογα με τις απόλυτα εξαιρετικές και συγκεκριμένες 
ανάγκες η κατανομή του αναγκαιούντος προσωπικού και ή 
έναρξη της ανάγκης θα αρχίζει από την ημερομηνία της έκδοσης 
της απόφασης κατανομής του προσωπικού και συνεπώς δεν θα εί¬ 
ναι ενιαία η διάρκεια απασχόλησης για όλες τις Υπηρεσίες αλλά 
θα κυμαίνεται ανάλογα με τις ανάγκες της καθεμιάς Υπηρεσίας. , 
Η απόφαση αυτή να δημοσιευθεί στην Εφημερίδα της Κυβερ- 
νήσεως.,· .. % _ . „ - . ■ 

Αθήνα, 31 Δεκεμβρίου 1990 

Ο ΑΝΑΠΛ. ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52,25.761 


• Αποστολή ΦΕΚ στην επαρχία μέ καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι. 16 $ρχ, 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β’ 

» 

19.000 

V) 

» » 

» 

Γ' 

» 

6.000 

δ) 

» » 

» 

Δ’ 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

, Ν.Π.Δ.Δ. 

» 

6.000 

ζ) 

» » 

» 

, ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» >150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















